РЕПУБЛИКА СРБИЈА ПРЕДЛОГ

НАРОДНА СКУПШТИНА

Одбор за уставна питања и законодавство

04 Број: \_\_\_\_\_\_\_\_\_

\_\_\_\_\_\_\_\_\_\_\_\_\_ 2024. године

Б е о г р а д

(ОДИХР препорука 20: 2017, 28: 2020, 28:2022 и 3: 2023)

На основу тачке 10. став 2. Одлуке о образовању Радне групе за унапређење изборног процеса, 04 Број: 06-961/24 од 29. априла 2024. године, Одбор за Уставна питања и законодавство, на седници одржаној 14. маја 2024. године, усваја следећу

Препоруку

1. Препоручује се Републичкој изборној комисији (РИК) и локалним изборним комисијама да са циљем спровођења едукативне кампање о правима бирача, доступним механизмима за заштиту изборног права и тајности и слободе гласања спроведу следеће:
	1. Припреме унапред формуларе за подношење приговора на изборни процес и учинe их доступним на бирачким местима у довољном броју примерака свако бирачко место. Формулари треба да садрже све неопходне информације o начин попуњавања приговора и њиховог достављања.
	2. Припреме лифлете и постере који ће садржати напомену да је гласање тајно, да се обавља иза паравана за гласање и да након што попуни гласачки листић, бирач треба да га пресавије тако да се не види како је попуњен и да га тако пресавијеног убаци у гласачку кутију и исте учине доступним на бирачким местима у довољном броју примерака свако бирачко место;
	3. Објаве и дистрибуирају кратке едукативне материјале на друштвеним мрежама и другим платформама који објашњавају главне облике притиска на гласаче и који су доступни правни механизми за заштиту од истих.
2. Препоручује се локалним изборним комисијама у оним јединицама локалне самоуправе у којима се одржавају избори за одборнике 2. јуна 2024. године, да са циљем спровођења едукативне кампање о правима бирача, доступним механизмима за заштиту изборног права и тајности и слободе гласања до 25. маја 2024. године одрже састанке са локалним медијима како би се на дан избора на локалним медијима емитовале информације о правима грађана током изборног дана, уз посвећивање посебне пажње на заштиту тајности и слободе гласања.